31988R4045
L 356/1
JURNALUL OFÍCIAL AL UNIUNII EUROPENE
REGULAMENTUL (CECO, CEE, EURATOM) NR. 4045/88 AL CONSILIULUI
din 19 decembrie 1988
de stabilire a regimului financiar al președintelui, membrilor și grefierului Tribunalului de Primă Instanță al Comunităților Europene
CONSILIUL COMUNITĂȚILOR EUROPENE
având în vedere Decizia 88/591/CECO, CEE, Euratom a Consiliului din 24 octombrie 1988 de instituire a Tribunalului de Primă Instanță al Comunităților Europene (1) și, în special, articolul 2 alineatul (5) al acestuia,
având în vedere Tratatul de instituire a unui Consiliu unic și a unei Comisii unice ale Comunităților Europene și, în special, articolul 6 al acestuia,
întrucât, prin decizia anterior menționată, Consiliul a adăugat Curții de Justiție un Tribunal de Primă Instanță însărcinat cu exercitarea unor importante funcții jurisdicționale;
întrucât este necesar să se stabilească salariile, pensiile și indemnizațiile cu rol de remunerație ale președintelui, membrilor și grefierului acestui Tribunal;
întrucât este necesar, prin urmare, să se modifice Regulamentul nr. 422/67/CEE, nr. 5/67/Euratom al Consiliului din 25 iulie 1967 de stabilire a regimului financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție (2), astfel cum a fost modificat ultima dată prin Regulamentul nr. 3875/87/(Euratom, CECO, CEE) (3),
ADOPTĂ PREZENTUL REGULAMENT:
Articol unic
Regulamentul nr. 422/67/CEE, nr. 5/67/Euratom se modifică cum urmează:
1.
Se adaugă în titlu următorii termeni:
„precum și președintelui, membrilor și grefierului Tribunalului de Primă Instanță”.
2.
Se introduce următorul articol:
„Articolul 21a
(1) Sub rezerva alineatelor (2) și (3), dispozițiile prezentului regulament privind președintele, membrii și grefierul Curții de Justiție se aplică președintelui, membrilor și grefierului Tribunalului de Primă Instanță.
(2) Salariul lunar de bază al președintelui, membrilor și grefierului Tribunalului este egal cu valoarea care rezultă din aplicarea următoarelor procente la salariul de bază al unui funcționar al Comunităților Europene de gradul A 1, ultima treaptă:
președinte:
112,5
%;
membri:
104
%;
grefier:
95
%.
(3) Indemnizația lunară de reprezentare menționată la articolul 4 alineatul (3) se ridică la:
președinte:
21 015 franci belgieni;
membri:
19 170 franci belgieni;
grefier:
16 299 franci belgieni.
Președinții de camere primesc de asemenea, pe perioada mandatului lor, o indemnizație corespunzătoare funcției care se ridică la 25 573 de franci belgieni pe lună.”
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 1988.